Motor in Vryheid aan die brand gesteek | Maroela Media
Andre Lotter, voormalige ANC-raadslid Foto: S'bonelo Ngcobo, IOL
"Dit is teleurstellend om van dié voorval te hore te kom nadat ons so hard gewerk het om seker te maak dat die munisipale verkiesing in KwaNongoma vry en vreedsaam sal wees," het Willies Mchunu, LUR vir vervoer in KwaZulu-Natal, gesê.
Lotter se motor is Maandagaand aan die brand gesteek, vermoedelik in 'n poging om hom te verhoed om 'n hofinterdik te bekom wat die munisipale verkiesing in Vryheid sal verhoed.
Hy het in Januarie 2013 uit die ANC bedank.
'n Munisipale verkiesing het nie plaasgevind nie weens 'n hofsaak waar Lotter aangevoer het die ANC en die IVP het kiesers met busse aangery. Dié kiesers bly nie in die wyk nie.
Die Onafhanklike Verkiesingskommissie (OVK) het in Julie aangekondig dat hy 1 500 kiesers van die rol geskrap het.
Lotter is daarna na die konstitusionele hof waar die OVK aangesê is om die verkiesing uit te stel en te bepaal of name bedrieglik op die kiesersrol geplaas is. Lotter voer aan daar kan geen verkiesing in die wyk plaasvind totdat iemand aanspreeklik gehou kan word vir die bedrog nie.
Die verkiesingshof het egter twee aansoeke van Lotter van die hand gewys om die munisipale verkiesing uit te stel. -SAPA
Andre' Lotter, welkom in die Nuwe S.A. n Klein hondjie het die voordeel dat sy ogies na 8 dae al oopgaan.